ddrg/super_eurlex huggingface dataset:
ΚΑΝΟΝΙΣΜΟΣ (ΕΚ) αριθ. 852/94 ΤΗΣ ΕΠΙΤΡΟΠΗΣ της 15ης Απριλίου 1994 για την τροποποίηση του κανονισμού (ΕΟΚ) αριθ. 890/78 σχετικά με τις λεπτομέρειες πιστοποίησης του λυκίσκου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1696/71 του Συμβουλίου της 26ης Ιουλίου 1971 περί κοινής οργανώσεως αγοράς στον τομέα του λυκίσκου (1), όπως τροποποιήθηκε τελευταία από τον κανονισμό (ΕΟΚ) αριθ. 3124/92 (2), και ιδίως το άρθρο 2 παράγραφος 5,

Εκτιμώντας:

ότι στο άρθρο 8 παράγραφοι 1 και 2 του κανονισμού (ΕΟΚ) αριθ. 1784/77 του Συμβουλίου της 19ης Ιουλίου 1977 σχετικά με την πιστοποίηση του λυκίσκου (3), όπως τροποποιήθηκε τελευταία από τον κανονισμό (ΕΟΚ) αριθ. 1987/93 (4), ορίζει τις προϋποθέσεις υπό τις οποίες πρέπει να πραγματοποιούνται τα μείγματα λυκίσκου για τα προϊόντα που έχουν τεθεί σε κυκλοφορία- ότι, ωστόσο, τα μείγματα που πραγματοποιούνται στις ζυθοποιίες για ιδία χρήση, δεν υπόκεινται στον κανόνα αυτό υπό την έννοια ότι τα προϊόντα αυτά δεν διατίθενται στο εμπόριο- ότι, επιπλέον, τους έχει παρασχεθεί παρέκκλιση δυνάμει του άρθρου 1 παράγραφος 1 στοιχείο ε) του κανονισμού (ΕΟΚ) αριθ. 1784/77 προκειμένου να τα εξαιρέσει από τη διαδικασία υποχρεωτικής πιστοποίησης, με σκοπό να μην παρακωλύεται χωρίς λόγο η ελευθερία δράσης των ζυθοποιών στην ίδια τους την επιχείρηση- ότι, προκειμένου να αποφευχθεί τα προϊόντα που προκύπτουν από ανάμειξη λυκίσκων να εισέρχονται στο κύκλωμα εμπορίας, σκόπιμο είναι να διευκρινισθεί η απαγόρευση αυτή, παρέχοντας τις απαραίτητες διευκρινίσεις στη συσκευασία των προϊόντων αυτών, καθώς και στο έγγραφο που τα συνοδεύει-

ότι πρέπει να τροποποιηθεί ανάλογα ο κανονισμός (ΕΟΚ) αριθ. 890/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2928/93 (6)-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λυκίσκου,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 10 στοιχείο γ) του κανονισμού (ΕΟΚ) αριθ. 890/78 προστίθεται το ακόλουθο κείμενο:

"Για τα μείγματα λυκίσκου, στο έγγραφο και στη συσκευασία πρέπει να εμφαίνεται η ακόλουθη επιπλέον ένδειξη:

"Μείγμα λυκίσκου για ιδία χρήση- δεν μπορεί να διατεθεί στο εμπόριο"."

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 15 Απριλίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 175 της 4. 8. 1971, σ. 1.

(2) ΕΕ αριθ. L 313 της 30. 10. 1992, σ. 1.

(3) ΕΕ αριθ. L 200 της 8. 8. 1977, σ. 1.

(4) ΕΕ αριθ. L 182 της 24. 7. 1993, σ. 1.

(5) ΕΕ αριθ. L 117 της 29. 4. 1978, σ. 43.

(6) ΕΕ αριθ. L 265 της 26. 10. 1993, σ. 4.
ΚΑΝΟΝΙΣΜΟΣ (ΕΚ) αριθ. 2813/94 ΤΗΣ ΕΠΙΤΡΟΠΗΣ της 18ης Νοεμβρίου 1994 για τροποποίηση του κανονισμού (ΕΟΚ) αριθ. 2837/93 περί λεπτομερών κανόνων εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τη διατήρηση των ελαιώνων στις παραδοσιακές ζώνες καλλιέργειας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ορισμένων μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους (1), όπως τροποποιήθηκε από τον κανονισμό (ΕΚ) αριθ. 822/94 της Επιτροπής (2), και ιδίως το άρθρο 11 παράγραφος 2,

Εκτιμώντας:

ότι, στον κανονισμό (ΕΟΚ) αριθ. 2837/93 της Επιτροπής (3), όπως τροποποιήθηκε από τον κανονισμό (ΕΚ) αριθ. 3499/93 (4), περί λεπτομερειών εφαρμογής του καθεστώτος ενισχύσεως για τη διατήρηση των ελαιώνων στα μικρά νησιά του Αιγαίου Πελάγους, έχει προβλεφθεί μια ελάχιστη πυκνότητα των δένδρων για τις εκτάσεις που δικαιούνται της ενισχύσεως-

ότι, από την πείρα εφαρμογής του καθεστώτος της ενισχύσεως διαπιστώθηκε ότι, η διάταξη αυτή δεν πέτυχε το στόχο της να αποκλεισθούν από την ενίσχυση εκτάσεις που δεν θα έπρεπε να θεωρηθούν ως πραγματικοί ελαιώνες λόγω της μικρής πυκνότητας των δένδρων- ότι πρέπει, συνεπώς, να προβλεφθεί μια υψηλότερη ελάχιστη πυκνότητα των δένδρων καθώς και ο τρόπος υπολογισμού της-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 1 στοιχείο α) του κανονισμού (ΕΟΚ) αριθ. 2837/93 αντικαθίσταται από το ακόλουθο κείμενο:

"α) που έχουν ελάχιστη πυκνότητα 80 δένδρων ανά εκτάριο. Ο υπολογισμός της πυκνότητας πραγματοποιείται σε κάθε τεμάχιο της εκμεταλλεύσεως που είναι φυτευμένο με ελιές-".

Άρθρο 2

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 18 Νοεμβρίου 1994.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 184 της 27. 7. 1993, σ. 1.

(2) ΕΕ αριθ. L 95 της 14. 4. 1994, σ. 1.

(3) ΕΕ αριθ. L 260 της 19. 10. 1993, σ. 5.

(4) ΕΕ αριθ. L 319 της 21. 12. 1993, σ. 22.
Διορθωτικό στον κανονισμό (ΕΚ) αριθ. 1162/95 της Επιτροπής της 23ης Μαΐου 1995 περί ειδικών λεπτομερειών εφαρμογής του καθεστώτος πιστοποιητικών εισαγωγής και εξαγωγής στον τομέα των σιτηρών και του ρυζιού (Επίσημη Εφημερίδα των Ευρωπαϊκών Κοινοτήτων αριθ. L 117 της 24ης Μαΐου 1995)

Στη σελίδα 7, το άρθρο 14 τρίτο εδάφιο:

«Όσον αφορά τα πιστοποιητικά εξαγωγής των προϊόντων που υπάγονται στον κανονισμό (ΕΟΚ) αριθ. 1418/76, ο κανονισμός (ΕΟΚ) αριθ. 891/89 καταργείται από την 1η Σεπτεμβρίου 1995.»,

διαγράφεται.
Διορθωτικό στον κανονισμό (ΕΚ) αριθ. 1713/95 της Επιτροπής της 13ης Ιουλίου 1995 για τη θέσπιση των λεπτομερειών εφαρμογής στον τομέα του γάλακτος και των γαλακτοκομικών προϊόντων, του καθεστώτος που προβλέπεται στις προσωρινές συμφωνίες σύνδεσης μεταξύ της Κοινότητας και των Βαλτικών Χωρών (Επίσημη Εφημερίδα των Ευρωπαϊκών Κοινοτήτων αριθ. L 163 της 14ης Ιουλίου 1995)

Ο τίτλος στα περιεχόμενα και στη σελίδα 5 διαβάζεται ως εξής:

«Κανονισμός (ΕΚ) αριθ. 1713/95 της Επιτροπής της 13ης Ιουλίου 1995 για τη θέσπιση των λεπτομερειών εφαρμογής στον τομέα του γάλακτος και των γαλακτοκομικών προϊόντων, του καθεστώτος που προβλέπεται στις προσωρινές συμφωνίες απελευθέρωσης των συναλλαγών μεταξύ της Κοινότητας και των Βαλτικών Χωρών»
Διορθωτικό στον κανονισμό (ΕΚ) αριθ. 1442/95 της Επιτροπής της 26ης Ιουνίου 1995 σχετικά με την τροποποίηση των παραρτημάτων Ι, ΙΙ, ΙΙΙ και IV του κανονισμού (ΕΟΚ) αριθ. 2377/90 του Συμβουλίου για τη θέσπιση κοινοτικής διαδικασίας για τον καθορισμό ανώτατων ορίων καταλοίπων κτηνιατρικών φαρμάκων στα τρόφιμα ζωικής προέλευσης (Επίσημη Εφημερίδα των Ευρωπαϊκών Κοινοτήτων αριθ. L 143 της 27ης Ιουνίου 1995)

Σελίδα 28:

το παράρτημα διορθώνεται ως εξής:

«Α. Το παράρτημα I τροποποιείται ως εξής:

1. Φάρμακα εναντίον των λοιμώξεων 1.2. Αντιβιοτικά 1.2.4. Μακρολίδια >ΘΕΣΗ ΠΗΝΑΚΑ>

2. Παρασιτοκτόνα 2.2. Φάρμακα κατά των εκτοπαρασίτων 2.2.3. Οργανοφοσφάτες >ΘΕΣΗ ΠΗΝΑΚΑ>

Γ. Το παράρτημα III τροποποιείται ως εξής:

1. Φάρμακα εναντίον των λοιμώξεων 1.2. Αντιβιοτικά 1.2.2. Μακρολίδια >ΘΕΣΗ ΠΗΝΑΚΑ>
31995R2268R(01)

ΔΙΟΡΘΩΤΙΚΟ Α : - ΚΑΝΟΝΙΣΜΟΣ (ΕΚ) αριθ. 2268/95 ΤΗΣ ΕΠΙΤΡΟΠΗΣ της 27ης Σεπτεμβρίου 1995 για το δεύτερο πίνακα ουσιών προτεραιότητας που προβλέπονται στον κανονισμό (ΕΟΚ) αριθ. 793/93 του Συμβουλίου



Επίσημη Εφημερίδα αριθ. L 237 της 06/10/1995 σ. 0008
31995R3093R(01)

ΔΙΟΡΘΩΤΙΚΟ Α : - Kανονισμός (ΕΚ) αριθ. 3093/95 του Συμβουλίου, της 22ας Δεκεμβρίου 1995, για τον καθορισμό των δασμολογικών συντελεστών που πρέπει να εφαρμόζονται από την Κοινότητα, οι οποίοι προκύπτουν από τις διαπραγματεύσεις που διεξήχθησαν βάσει του άρθρου XXIV παράγραφος 6 της ΓΣΔΕ, μετά την προσχώρηση της Αυστρίας, της Φινλανδίας και της Σουηδίας στην Ευρωπαϊκή Ένωση



Επίσημη Εφημερίδα αριθ. L 060 της 09/03/1996 σ. 0030
ΚΑΝΟΝΙΣΜΟΣ (ΕΚ) αριθ. 155/95 ΤΗΣ ΕΠΙΤΡΟΠΗΣ της 30ής Ιανουαρίου 1995 για την τροποποίηση του κανονισμού (ΕΚ) αριθ. 2561/94 για τη θέσπιση εκτάκτων μέτρων στήριξης της αγοράς στον τομέα του χοιρείου κρέατος στην Ισπανία

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 1249/89 (2), και ιδίως το άρθρο 20,

Εκτιμώντας:

ότι, λόγω της εμφανίσεως και της εξακολουθήσεως υπάρξεως της αφρικανικής πανώλης των χοίρων σε ορισμένες περιοχές παραγωγής της Ισπανίας που χαρακτηρίζονται από την εκτροφή χοίρων της ιβηρικής φυλής, έχουν θεσπισθεί έκτακτα μέτρα στηρίξεως της αγοράς του χοιρείου κρέατος γι' αυτό το κράτος μέλος με τον κανονισμό (ΕΚ) αριθ. 2561/94 της Επιτροπής (3)-

ότι η απόφαση 89/21/ΕΟΚ του Συμβουλίου (4) για τον καθορισμό των κτηνιατρικών και εμπορικών περιορισμών έχει αντικατασταθεί, από τις 28 Δεκεμβρίου 1994 από την απόφαση 94/887/ΕΚ της Επιτροπής (5)- ότι πρέπει συνεπώς να προβλεφθεί η τροποποίηση αυτή στον κανονισμό (ΕΚ) αριθ. 2561/94-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 2 του κανονισμού (ΕΚ) αριθ. 2561/94, η αναφορά στην απόφαση 89/21/ΕΟΚ αντικαθίσταται από την αναφορά στην απόφαση 94/887/ΕΚ.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 28 Δεκεμβρίου 1994.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Ιανουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 282 της 1. 11. 1975, σ. 1.

(2) ΕΕ αριθ. L 129 της 11. 5. 1989, σ. 12.

(3) ΕΕ αριθ. L 272 της 22. 10. 1994, σ. 10.

(4) ΕΕ αριθ. L 9 της 12. 1. 1989, σ. 24.

(5) ΕΕ αριθ. L 352 της 31. 12. 1994, σ. 112.
ΚΑΝΟΝΙΣΜΟΣ (ΕΚ) αριθ. 268/95 ΤΗΣ ΕΠΙΤΡΟΠΗΣ της 9ης Φεβρουαρίου 1995 για την προσαρμογή του κανονισμού (ΕΟΚ) αριθ. 2405/89, σχετικά με τις ειδικές λεπτομέρειες εφαρμογής του καθεστώτος πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτικά λόγω της προσχώρησης της Αυστρίας, της Φινλανδίας και της Σουηδίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 3290/94 (2), και ιδίως το άρθρο 14 παράγραφος 3 και το άρθρο 15 παράγραφος 4,

Εκτιμώντας:

ότι, λόγω της προσχώρησης της Αυστρίας, της Φινλανδίας και της Σουηδίας, πρέπει να προσαρμοστεί ο κανονισμός (ΕΟΚ) αριθ. 2405/89 της Επιτροπής της 1ης Αυγούστου 1989 περί ειδικών λεπτομερειών εφαρμογής του καθεστώτος των πιστοποιητικών εισαγωγής και προκαθορισμού στον τομέα των μεταποιημένων προϊόντων με βάση τα οπωροκηπευτικά (3), όπως τροποποιήθηκε τελευταία από τον κανονισμό (ΕΚ) αριθ. 556/94 (4) 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το άρθρο 11 δεύτερο εδάφιο του κανονισμού (ΕΟΚ) αριθ. 2405/89 συμπληρώνεται με τις ακόλουθες ενδείξεις:

«- Sallittu poikkeama 0,03,

- Tolerans fφr en densitet av 0,03.»

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 9 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 49 της 27. 2. 1986, σ. 1.

(2) ΕΕ αριθ. L 349 της 31. 12. 1994, σ. 105.

(3) ΕΕ αριθ. L 227 της 4. 8. 1989, σ. 34.

(4) ΕΕ αριθ. L 71 της 15. 3. 1994, σ. 7.
ΚΑΝΟΝΙΣΜΟΣ (ΕΚ) αριθ. 440/95 ΤΗΣ ΕΠΙΤΡΟΠΗΣ της 28ης Φεβρουαρίου 1995 για τροποποίηση του κανονισμού (ΕΟΚ) αριθ. 3846/87 για καθορισμό της ονοματολογίας των γεωργικών προϊόντων για τις επιστροφές κατά την εξαγωγή

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1766/92 του Συμβουλίου της 30ής Ιουνίου 1992 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, και ιδίως το άρθρο 13,

Εκτιμώντας:

ότι ο κανονισμός (ΕΚ) αριθ. 3115/94 της Επιτροπής της 20ής Δεκεμβρίου 1994 που τροποποιεί τα παραρτήματα Ι και ΙΙ του κανονισμού (ΕΟΚ) αριθ. 2658/87 του Συμβουλίου για τη δασμολογική και στατιστική ονοματολογία και το κοινό δασμολόγιο (2) προβλέπει τροποποιήσεις για ορισμένα προϊόντα σιτηρών που υπάγονται στον κωδικό ΣΟ 1104 όπως η κομμένη βρώμη και τα σιτηρά που έχουν υποστεί ελαφρά θερμική επεξεργασία-

ότι ο κανονισμός (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 3333/94 (4), έχει καθορίσει, με βάση τη συνδυασμένη ονοματολογία, μία ονοματολογία των γεωργικών προϊόντων για τις επιστροφές- ότι πρέπει αυτή να προσαρμοστεί στην προαναφερθείσα τροποποίηση με ισχύ από την 1η Ιανουαρίου 1995-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα του κανονισμού (ΕΟΚ) αριθ. 3846/87 ο τομέας 3 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 28 Φεβρουαρίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 181 της 1. 7. 1992, σ. 21.

(2) ΕΕ αριθ. L 345 της 31. 12. 1994, σ. 1.

(3) ΕΕ αριθ. L 366 της 24. 12. 1987, σ. 1.

(4) ΕΕ αριθ. L 350 της 31. 12. 1994, σ. 60.

ΠΑΡΑΡΤΗΜΑ

1. Μετά τον κωδικό ΣΟ 1104 22 30 παρεμβάλλεται το ακόλουθο κείμενο:

"" ID="1">"1104 22 99> ID="2"> Άλλα:"> ID="2"> Κομμένη βρώμη περιεκτικότητας σε τέφρες, αναγόμενης σε ξηρά ουσία, κατώτερης ή ίσης του 2,3 % κατά βάρος περιεκτικότητας σε περικάρπιο κατώτερης ή ίσης του 0,5 %, περιεκτικότητας σε υγρασία κατώτερης ή ίσης του 11 % και της οποίας η υπεροξειδάση είναι πρακτικώς αδρανής> ID="3">1104 22 99 100"">

2. Τα στοιχεία που αφορούν τους κωδικούς ΣΟ 1104 29 91 και 1104 29 95 αντικαθίστανται από το ακόλουθο κείμενο:

"" ID="1">"1104 29 51> ID="2"> Σιταριού> ID="3">1104 29 51 000"> ID="1">1104 29 55> ID="2"> Σίκαλης> ID="3">1104 29 55 000"">
ΚΑΝΟΝΙΣΜΟΣ (ΕΚ) αριθ. 356/95 ΤΟΥ ΣΥΜΒΟΥΛΙΟΥ της 20ής Φεβρουαρίου 1995 για την τροποποίηση του κανονισμού (ΕΚ) αριθ. 3286/94 σχετικά με τη θέσπιση κοινοτικών διαδικασιών στον τομέα της κοινής εμπορικής πολιτικής προκειμένου να διασφαλισθεί η άσκηση των δικαιωμάτων της Κοινότητας βάσει των διεθνών εμπορικών κανόνων, και ιδίως εκείνων οι οποίοι καθιερώνονται υπό την αιγίδα του Παγκόσμιου Οργανισμού Εμπορίου (ΠΟΕ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι το Συμβούλιο, με τον κανονισμό (ΕΚ) αριθ. 3286/94 (1), θέσπισε κοινοτικές διαδικασίες προκειμένου να διασφαλισθεί η άσκηση των δικαιωμάτων της Κοινότητας βάσει των διεθνών εμπορικών κανόνων-

ότι, με το άρθρο 15 παράγραφος 2 του κανονισμού (ΕΚ) αριθ. 3286/94, καταργήθηκε ο κανονισμός (ΕΟΚ) αριθ. 2641/84 του Συμβουλίου της 17ης Σεπτεμβρίου 1984 για την ενίσχυση της κοινής εμπορικής πολιτικής, ιδίως στον τομέα της άμυνας κατά των αθέμιτων εμπορικών πρακτικών (2)-

ότι, βάσει του άρθρου 16 παράγραφος 1, ο κανονισμός (ΕΚ) αριθ. 3286/94 εφαρμόζεται για τις διαδικασίες που άρχισαν μετά την 1η Ιανουαρίου 1995-

ότι είναι, συνεπώς, σκόπιμη η τροποποίηση του άρθρου 15 παράγραφος 2 και του άρθρου 16 παράγραφος 1 του κανονισμού (ΕΚ) αριθ. 3286/94, ώστε να διευκρινισθεί ότι ο κανονισμός (ΕΚ) αριθ. 3286/94 εφαρμόζεται επίσης για τις διαδικασίες που εκκρεμούσαν την 1η Ιανουαρίου 1995, αλλά ως προς τις οποίες είχαν ολοκληρωθεί οι εξεταστικές διαδικασίες της Κοινότητας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 3286/94 τροποποιείται ως εξής:

1. Στο άρθρο 15, η παράγραφος 2 αντικαθίσταται από το ακόλουθο κείμενο:

"2. Ο κανονισμός (ΕΟΚ) αριθ. 2641/84 καταργείται. Ενδεχόμενες παραπομπές στον καταργηθέντα κανονισμό νοούνται, εν ανάγκη, ως παραπομπές στον παρόντα κανονισμό"-

2. Το άρθρο 16 αντικαθίσταται από το ακόλουθο κείμενο:

"Άρθρο 16

Ο παρών κανονισμός αρχίζει να ισχύει από 1ης Ιανουαρίου 1995.

Εφαρμόζεται για τις διαδικασίες που αρχίζουν μετά την εν λόγω ημερομηνία, καθώς και για τις διαδικασίες που εκκρεμούσαν κατά την εν λόγω ημερομηνία και ως προς τις οποίες έχουν ολοκληρωθεί οι εξεταστικές διαδικασίες της Κοινότητας".

Άρθρο 2

Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 1995.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Φεβρουαρίου 1995.

Για το Συμβούλιο

Ο Πρόεδρος

E. ALPHANDERY

(1) ΕΕ αριθ. L 349 της 31. 12. 1994, σ. 71.

(2) ΕΕ αριθ. L 252 της 29. 9. 1984, σ. 1. Κανονισμός όπως τροποποιήθηκε από τον κανονισμό (ΕΚ) αριθ. 522/94 (ΕΕ αριθ. L 66 της 10. 3. 1994, σ. 10).
ΚΑΝΟΝΙΣΜΟΣ (ΕΚ) αριθ. 583/95 ΤΗΣ ΕΠΙΤΡΟΠΗΣ της 16ης Μαρτίου 1995 για παρέκκλιση από τον κανονισμό (ΕΚ) αριθ. 256/95 για τις λεπτομέρειες εφαρμογής του καθεστώτος εισαγωγής στην Κοινότητα προϊόντων του τομέα του αιγείου και προβείου κρέατος, καταγωγής Βοσνίας-Ερζεγοβίνης, Κροατίας, Σλοβενίας, Μαυροβουνίου, Σερβίας και πρώην Γιουγκοσλαβικής Δημοκρατίας της Μακεδονίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3125/92 του Συμβουλίου της 26ης Οκτωβρίου 1992 σχετικά με το καθεστώς που εφαρμόζεται κατά την εισαγωγή στην Κοινότητα των προϊόντων του τομέα του αιγείου και προβείου κρέατος, καταγωγής Βοσνίας-Ερζεγοβίνης, Κροατίας, Σλοβενίας, Μαυροβουνίου, Σερβίας και πρώην Γιουγκοσλαβικής Δημοκρατίας της Μακεδονίας (1), και ιδίως το άρθρο 3,

Εκτιμώντας:

ότι με τον κανονισμό (ΕΚ) αριθ. 256/95 της Επιτροπής (2) έχει καθοριστεί, ειδικότερα, ένα χρονοδιάγραμμα για την έκδοση αδειών εισαγωγής 7

ότι, έχοντας υπόψη τη διάρθρωση της παραγωγής στις εν λόγω δημοκρατίες, τις παραδοσιακές περιόδους εξαγωγής προϊόντων του τομέα του αιγοπροβείου κρέατος και τις παραδοσιακές ποσότητες που αφορούν, πρέπει να τροποποιηθεί το χρονοδιάγραμμα για την έκδοση των εν λόγω αδειών εισαγωγής για το δεύτερο τρίμηνο του 1995 7

ότι, για την ορθή και αποτελεσματική διαχείριση του καθεστώτος εισαγωγής, πρέπει να προβλεφθεί η άμεση εφαρμογή του παρόντος κανονισμού 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Αιγοπροβάτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από τις προθεσμίες που καθορίζονται στο άρθρο 2 παράγραφος 1 και στο άρθρο 5 παράγραφοι 1, 2 και 3 του κανονισμού (ΕΚ) αριθ. 256/95 για το δεύτερο τρίμηνο του 1995 εφαρμόζονται οι ακόλουθες διατάξεις:

- οι αιτήσεις για τη χορήγηση πιστοποιητικού εισαγωγής θα διαβιβάζονται στις αρμόδιες αρχές κάθε κράτους μέλους το αργότερο στις 22 Μαρτίου 1995,

- οι αιτήσεις για τη χορήγηση των πιστοποιητικών εισαγωγής, κατανεμημένες κατά προϊόν και κατά χώρα, θα διαβιβάζονται από τα κράτη μέλη στην Επιτροπή το αργότερο στις 27 Μαρτίου 1995,

- τα πιστοποιητικά εκδίδονται το αργότερο στις 31 Μαρτίου 1995.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 16 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 313 της 30. 10. 1992, σ. 3.

(2) ΕΕ αριθ. L 30 της 9. 2. 1995, σ. 24.
ΚΑΝΟΝΙΣΜΟΣ (ΕΚ) αριθ. 630/95 ΤΗΣ ΕΠΙΤΡΟΠΗΣ της 23ης Μαρτίου 1995 για προσαρμογή των συνολικών ποσοτήτων που καθορίζονται στο άρθρο 3 του κανονισμού (ΕΟΚ) αριθ. 3950/92 του Συμβουλίου για τον καθορισμό συμπληρωματικής εισφοράς στον τομέα του γάλακτος και των γαλακτοκομικών προϊόντων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 3950/92 του Συμβουλίου της 28ης Δεκεμβρίου 1952 για τη θέσπιση συμπληρωματικής εισφοράς στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας,

Εκτιμώντας:

ότι, στο άρθρο 4 παράγραφος 2 του κανονισμού (ΕΟΚ) αριθ. 3950/92, θεσπίζεται ότι η ατομική ποσότητα αναφοράς αυξάνεται ή καθορίζεται μετά από δεόντως αιτιολογημένη αίτηση του παραγωγού ώστε να λαμβάνονται υπόψη τυχόν μεταβολές που επηρεάζουν τις παραδόσεις του ή/και τις απευθείας πωλήσεις του 7 ότι η αύξηση ή ο καθορισμός μιας ποσότητας αναφοράς υπόκειται σε αντίστοιχη μείωση ή κατάργηση της άλλης ποσότητας αναφοράς την οποία διαθέτει ο παραγωγός 7

ότι οι προσαρμογές αυτές δεν είναι δυνατόν να συνεπάγονται για το σχετικό κράτος μέλος την αύξηση του συνόλου των παραδόσεων και των απευθείας πωλήσεων που αναφέρονται στο άρθρο 3 του κανονισμού (ΕΟΚ) αριθ. 3950/92 7 ότι, σε περίπτωση οριστικών μεταβολών των ατομικών ποσοτήτων αναφοράς, οι ποσότητες που καθορίζονται στο προαναφερθέν άρθρο 3 προσαρμόζονται ανάλογα, σύμφωνα με την διαδικασία που προβλέπεται στο άρθρο 30 του κανονισμού (ΕΟΚ) αριθ. 804/68 του Συμβουλίου (2), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας 7

ότι, σύμφωνα με το άρθρο 8 τρίτη περίπτωση του κανονισμού (ΕΟΚ) αριθ. 536/93 της Επιτροπής (3), όπως τροποποιήθηκε τελευταία από τον κανονισμό (ΕΚ) αριθ. 470/94 (4), το Βέλγιο, η Δανία, η Ισπανία, η Γαλλία, η Ιρλανδία, η Ιταλία, οι Κάτω Χώρες, η Πορτογαλία και το Ηνωμένο Βασίλειο έχουν ανακοινώσει τις οριστικές ποσότητες δυνάμει του άρθρου 4 παράγραφος 2 δεύτερο εδάφιο του κανονισμού (ΕΟΚ) αριθ. 3950/92 7 ότι πρέπει, συνεπώς, να προσαρμοστούν οι συνολικές ποσότητες γι' αυτά τα κράτη μέλη οι οποίες έχουν καθορισθεί στο άρθρο 3 του κανονισμού (ΕΟΚ) αριθ. 3950/92 7

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 3 παράγραφος 2 πρώτο εδάφιο του κανονισμού (ΕΟΚ) αριθ. 3950/92, ο πίνακας αντικαθίσταται από το ακόλουθο κείμενο:

>ΘΕΣΗ ΠΗΝΑΚΑ>

1η Απριλίου 1994.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 23 Μαρτίου 1995.

Για την Επιτροπή

Franz FISCHLER

Μέλος της Επιτροπής

(1) ΕΕ αριθ. L 405 της 31. 12. 1992, σ. 1.

(2) ΕΕ αριθ. L 148 της 28. 6. 1968, σ. 13.

(3) ΕΕ αριθ. L 57 της 10. 3. 1993, σ. 12.

(4) ΕΕ αριθ. L 59 της 3. 3. 1994, σ. 5.